CHG :คาดกำไร Q3/59 ฟื้นเล็กน้อยราคาหุ้นเต็มมูลค่าพื้นฐาน 2.26 บาท
CHG :คาดกำไร Q3/59 ฟื้นเล็กน้อยคงคำแนะนำเต็มมูลค่า (Fully Valued) ด้วยการคงราคาพื้นฐานไว้ที่ 2.26 บาท ซึ่งประเมินด้วยวิธี DCF (WACC 9.4%, Terminal Growth 3.5%) หรือเทียบเท่า P/E ปี 60 ที่ 38 เท่า ราคาปิดถือว่าสูงกว่าราคาพื้นฐานแล้ว การที่บริษัทเร่งขยายตัว ทำให้มีค่าใช้จ่ายสูง และคาดว่าจะเป็นแรงกดดันต่อความสามารถการทำกำไรไปอีกอย่างน้อย 1 ปี
11 ต.ค. 2559

บล.ดีบีเอส วิคเคอร์ส ระบุในบทวิเคราะห์วันนี้ว่า (11 ต.ค.) ว่า บริษัท โรงพยาบาลจุฬารัตน์ จำกัด (มหาชน) หรือ CHG บริษัทได้ออกโปรแกรมการควบคุมต้นทุนที่ได้เริ่มมีการปฏิบัติในเดือน ก.ย.59
คาดภาพการฟื้นตัวจะเป็นเพียงเล็กน้อยในงวดไตรมาส 3/59 อัตรากำไรขั้นต้นคาดว่าจะเพิ่มเป็น 30% เทียบกับไตรมาส 2/59 ที่ 29% เพราะบริษัทต้องใช้เวลาในการดำเนินการตามโปรแกรม
อย่างไรก็ตามรายได้ควรจะเติบโตดีเป็น 15% อันเป็นไปตามปัจจัยฤดูกาล และมีการเพิ่มความสามารถในการให้บริการ ดังนั้นโดยรวมคาดว่ากำไรสุทธิไตรมาส 3/59 เป็น 131 ล้านบาท (+7.8%เทียบช่วงเดียวกันของปีก่อน, +12.9%เทียบไตรมาสก่อนหน้า) อีกทั้งฐานเปรียบเทียบคือไตรมาส 3/58 และไตรมาส 2/59 ก็อยู่ในเกณฑ์ต่ำ
คงคำแนะนำเต็มมูลค่า (Fully Valued) ด้วยการคงราคาพื้นฐานไว้ที่ 2.26 บาท ซึ่งประเมินด้วยวิธี DCF (WACC 9.4%, Terminal Growth 3.5%) หรือเทียบเท่า P/E ปี 60 ที่ 38 เท่า ราคาปิดถือว่าสูงกว่าราคาพื้นฐานแล้ว การที่บริษัทเร่งขยายตัว ทำให้มีค่าใช้จ่ายสูง และคาดว่าจะเป็นแรงกดดันต่อความสามารถการทำกำไรไปอีกอย่างน้อย 1 ปี ด้านความเสี่ยงคือ การขยายโรงพยาบาลในไทยอย่างรวดเร็ว อาจนำมาซึ่งต้นทุนด้านบุคลากรที่สูงมากได้